«Dasaran.am» ծրագրի հիմնադիր Սուրեն Ալոյանի խոսքով' մինչ օրս ծրագրից օգտվում էին մայրաքաղաքի մոտավորապես 46 դպրոցներ' շուրջ երեսուն հազար բաժանորդներով. բաժանորդներն աշակերտներն են եւ ծնողները: Նա նշեց, որ թեեւ եղել են դեպքեր, երբ տնօրենները հրաժարվել են, սակայն այժմ նման խնդիր չի լինի: Ըստ Ս. Ալոյանի' ծրագիրը միտված է տնօրեններին օգնելու: Նախկին փորձը ցույց է տվել, որ երեք ամիս ծրագրից օգտվելու դեպքում 12 տոկոսով աճել է առաջադիմությունը եւ 20 տոկոսով նվազել բացակայությունները: Բանախոսների տեղեկացմամբ' մատյանները, սակայն, կշարունակվեն կիրառվել. դրանք պարտադիր փաստաթուղթ են դպրոցում, այս նախագիծը պարզապես թույլ է տալիս դրանք ավելի հասանելի դարձնել: Ստանալով սեփական ծածկագիրը' ծրագրի շահառուները կարող են գրանցվել համակարգում եւ օգտվել նրանից: